AbdulRahman AbdulRazaq

AbdulRahman AbdulRazaq (tí a bí ní ọjọ́ karùn-ún oṣù kejì ọdún 1960) jẹ́ olóṣèlú ọmọ orílè-èdè Nàìjíríà, ẹni tí ó jẹ́ gómìnà Ìpínlẹ̀ Kwara láti ọdun 2019. Òun ni alága télèrí ilé-isé First Fuels Limited. Ó dupò gómìnà ìpínlè Ìpínlẹ̀ Kwara ní 2003, 2007 àti 2011 lábé ẹgbẹ́ òsèlú Congress for Progressive Change ṣùgbọ́n ó fìdí rẹmi, Abubakar Bukola Saraki dé ipò náà ní ọdun 2003 àti 2007, tí Abdulfatah Ahmed sì dé ipò náà ní 2011. Ní ọdun 2019, ó dupò náà lẹ́kan si lábé ẹgbẹ́ òsèlú tí ó wá ìjọba, ẹgbẹ́ òsèlú All Progressive Congress, ó sì jáwé olúborí gẹ́gẹ́ bi gómìnà Ìpínlẹ̀ Kwara. Ní 2021, ó dá KwaraLEARN kalẹ̀ ní ilé ìwé àkọ́bẹ̀rẹ̀ láti ran àwọn ògá lọ́wọ́ nínú kíkó àwọn akẹ́kọ̀ọ́.

 Ìtàn ìgbésí ayé rẹ̀ 
A bí AbdulRahman ní Ilorin West Local Government. Òun nìkan ni ọmọ ọkùnrin Alhaji A. G. F. AbdulRazaq SAN., agbejọ́rò àkókò ní àríwá Nàìjíríà

Ó lọ ilé-ìwé Capital School, ní ìpínlẹ̀ Kaduna láàrin 1966 and 1968; ó tún lọ ilé-ìwé Bishop Smith Memorial School Ilorin láàrin ọdún 1970 àti 1971; àti Government College Kaduna níbi tí ó ti gba ìwé ẹrí West African Senior School Certificate Examination (WASSCE) rẹ̀ ní ọdún 1976.
 Òṣèlú 
Ó bẹ̀rẹ̀ sí ń kópa nínú òsèlú ní ọdún 1999 nígbà tí Nàìjíríà bẹ̀rẹ̀ ìjọba tiwa n tiwa. Ní ọdún 2003 àti 2007, ó dupò Gómìnà ìpínlè Kwara lábẹ́ ẹgbẹ́ òṣèlú Congress Progressive Change(CPC) ṣùgbọ́n ó fìdí remi ó tún dupò náà lábé ẹgbẹ́ òsèlú People Democratic Party (PDP) ní ọdún 2011 àti 2015. Ó jáwẹ́ olúborí nígbà tí ó dupò náà ní ẹ̀kan si lábé ẹgbẹ́ òṣèlú  All Progressive Congress ni ọdún 2019.

Ó búra wọlé sí ipò Gómìnà ìpínlè Kwara ní ọjọ́ kandínlọ́gbọ̀n oṣù Kàrún ọdún 2019.
 Ìdílé 
Ìyàwó AbdulRahman ni Olufolake Molawa Davies Abdulrazaq àwọn méjèèjì sì ní ọmọ mẹ́ta.

 Àwọn Ìtọ́kasí